《冥冥寒食雨》
宋代·刘一止

冥冥寒食雨，客意向谁亲？
泉乱如争壑，花寒欲傍人。
生涯长剌促，老气尚轮囷。
不负年年债，清诗断送春。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。